Primarul municipiului Sighetu Marmației, Vasile Moldovan anunță deschiderea a unei noi grădinițe în oraș. Situată pe strada Gheorghe Șincai, această grădiniță cu trei săli de grupă este pregătită să-și primească primii prichindei din comunitate.
În prezent, se lucrează intens la finalizarea detaliilor finale, cum ar fi amenajarea cu mobilier și echipamente specifice vârstei, precum și alte mici intervenții necesare pentru a asigura un mediu optim pentru copii.
Prin deschiderea acestei instituții de învățământ, administrația locală subliniază importanța acordată educației și dezvoltării armonioase a copiilor din Sighetu Marmației.
"Grădinița cu trei săli de grupă, situată pe strada Gheorghe Șincai, pregătită să-și deschidă porțile pentru a întâmpina prichindeii din Sighetu Marmației.
Zilele acestea se intervine la ultimele detalii: amenajarea cu mobilier și echipamente specifice vârstei, curățenie și alte mici intervenții.
Această grădiniță reprezintă nu doar o investiție nouă, ci și angajamentul nostru continuu față de viitorul comunității noastre"